钦定古今图书集成/明伦汇编/官常典/第277卷 > 《起居舍人直秘阁同修起居注司马光改天章阁待制制》宋·王安石
## 钦定古今图书集成/明伦汇编/官常典/第277卷 > 《起居舍人直秘阁同修起居注司马光改天章阁待制制》宋·王安石

扬雄曰：“周之士也贵，秦之士也贱；周之士也肆，秦之
士也拘。”盖言先王以礼让为国，士之有为有守，得伸
其志，而在上不敢以势加焉。朕率是道，以君多士。以
尔具官司马光，文学行义，有称于时，故明试以言，使
司告命。而乃固执辞让，至于八九。改序厥职，以伸而
志。是亦高选，往其懋哉！